কুর্মিটোলা মাল্টিকেয়ার স্পেশালাইজড হাসপাতাল

কুর্মিটোলা মাল্টিকেয়ার স্পেশালাইজড হাসপাতাল বাংলাদেশের ঢাকার কুর্মিটোলায় অবস্থিত একটি সরকারি হাসপাতাল। ইতিহাস কুর্মিটোলা জেনারেল হাসপাতালের নির্মাণ কাজ ২০০৪ সালে শুরু হয়ে ২০১১ সালে সমাপ্ত হয়। ১৩ মে ২০১২ সালে এটির উদ্বোধন করেন বাংলাদেশের প্রধানমন্ত্রী শেখ হাসিনা। এই হাসপাতালটি ১২ নভেম্বর ২০১২ থেকে আভ্যন্তর সেবা এবং ১৬ জুন ২০১৩ থেকে বহিঃসেবা দেয়া শুরু করে। হাসপাতালটি সরকারি নিয়ন্ত্রণ ও ব্যয়ে পরিচালিত। এই হাসপাতাল দেশের সকল নাগরিকের চিকিত্সার জন্য, আশেপাশের এলাকার সড়ক দুর্ঘটনায় ক্ষতিগ্রস্থদের জরুরি ও জীবন রক্ষাকারী চিকিত্সার জন্য, এএফএমসি এবং এএফএমআইয়ের ইন্টার্নী ক্যাডেটদের "চাকরির প্রশিক্ষণ" এবং ব্যবহারিক প্রশিক্ষণ প্রদান করার উদ্দেশ্যে নির্মাণ করা হয়। এটি আর্মড ফোর্সেস মেডিকেল কলেজের শিক্ষা ও পাঠদানের হাসপাতাল হিসাবে কাজ করে। সেবা এই হাসপাতালটি ৫০০ শয্যার একটি হাসপাতাল। এখানে ঔষধ, পেডিয়াট্রিক মেডিসিন, নবজাতক, স্কিন এবং ভি.ডি, নেফ্রোলজি, হৃদ্বিজ্ঞান, সাধারণ শল্য চিকিৎসা, অর্থোপেডিক সার্জারি, আইসিইউ, দুর্ঘটনা, বার্ন এবং প্লাস্টিক সার্জারিসহ বিভিন্ন সেবা প্রদান করা হয়ে থাকে। নাম পরিবর্তন কুর্মিটোলা জেনারেল হাসপাতালকে ২০২৬ সালে ১৯ মে এটির নাম পরিবর্তন করে কুর্মিটোলা মাল্টিকেয়ার স্পেশালাইজড হাসপাতাল নামে নামকরণ করেছে স্বাস্থ্য ও পরিবার কল্যাণ মন্ত্রণালয়। তথ্যসূত্র